На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008 и 79/2017 и 79/2017), одлучујући по захтеву председника Управног одбора Удружења УРВИ са седиштем у Доњем Душнику, за потписивање предуговора о партнерству ради реализације пројекта који се финансира преко Министарства за рад, запошљавање, борачка и социјална питања Републике Србије, Сектор за пензијско и инвалидско осигурање и борачко инвалидску заштиту, Општинско веће општине Гаџин Хан, на 69. (шездесетдеветој ) седници, одржаној дана 06. фебруара 2018. године, доноси

**З А К Љ У Ч А К**

**1-ЗАКЉУЧИТИ** са Удружењем грађана, Удружење ратних војних инвалида Гаџин Хан са седиштем у Доњем Душнику, које заступа Владо Вучковић, предуговор о партнерству ради реализације Пројекта „Драгутин Матић – Око соколово“, који се финансира преко Министарства за рад, запошљавање, борачка и социјална питања Републике Србије.

**2-ОВЛАШЋУЈЕ СЕ** Саша Ђорђевић, председник општине Гаџин Хан, да у име и за рачун општине Гаџин Хан закључи предуговора о партнерству.

**ОПШТИНСКО ВЕЋЕ ОПШТИНЕ ГАЏИН ХАН**

III број: 06-400-54/18

У Гаџином Хану, дана 06. фебруар 2018. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић

**ПРЕДЛОГ**

**ПРЕДУГОВОР О ПАРТНЕРСТВУ**

**УГОВОРНЕ СТРАНЕ:**

1. Удружење грађана (носилац пројекта) Удружење ратних војних инвалида Гаџин Хан, са седиштем у Доњем Душнику 18242, које заступа Владо Вучковић, с једне стране

и

1. Партнер Општина Гаџин Хан, са седиштем у Гаџином Хану, ул. Милоша Обилића бб кога заступа Саша Ђорђевић, с друге стране.

## Место и датум закључења предуговораГаџин Хан: \_\_\_\_.02.2018.

# Члан 1.

Предмет овог предуговора је уређивање права и обавеза носиоца пројекта и партнера у релизацији пројекта, а који ће се финансирати по доношењу одлуке о додели средстава за реализацију пројектних активности од стране Министарства за рад, запошљавање, борачка и социјална питања Републике Србије.

# Члан 2.

Уговорне стране констатују да је предлог пројекта „Драгутин Матић „Око соколово”, саставни део овог предуговора и да ће у случају да Министарство за рад, запошљавање, борачка и социјална питања одобри средства за релизацију, закључити главни уговор о партнерству.

# Члан 3.

Носилац пројекта, Удружење ратних војних инвалида Гаџин Хан ће у циљу реализације пројекта, предузети следеће активности:организовање, праћење и реализацији свих активности на пројекту и обезбедиће: промоцију филма о Драгутину Матићу, одржавање централне прославе на нивоу општине Гаџин Хан, а у вези 100 година од победе у Првом светском рату.

# Члан 4.

Партнер Општина Гаџин Хан ће у циљу реализације пројекта, предузети следеће активности: учествовати у промиоцији филма о Драгутину Матићу и обезбедиће: финансијска средства у износу од 50.000,00 динара (педесеетхиљададинара) за реализацију ове активности.

# Члан 5.

Уговорне стране ће настојати да све евентуалне спорове који проистекну у вези са реализацијом овог предуговора решавају споразумно, у супротном њихово решавање биће поверено надлежном суду.

# Члан 6.

Обавеза закључења уговора између носиоца пројекта и партнера у реализацији настаје даном закључења уговора о реализацији пројектних активности између носиоца пројекта и Министарства за рад, запошљавање, борачка и социјална питања.

# Члан 7.

Овај предуговор је сачињен и потписан у 5 (пет) истоветних примерака, од којих по 2 (два) примерка припадају свакој уговорној страни, док ће се 1 (један) примерак доставити Министарству за рад, запошљавање, борачка и социјална питања.

|  |  |
| --- | --- |
| ЗА УДРУЖЕЊЕ | ЗА ПАРТНЕРА |
| \_\_\_\_\_\_\_\_\_\_\_\_\_ | \_\_\_\_\_\_\_\_\_\_ |